«Ҭбилиси Праид» иаҿагыланы Мҭаҵминда имҩаҧысуаз апротесттә акциаҿы азинхьчаҩцәа 17ҩык ааныркылеит.
Қырҭтәыла Актәи аканал ари атәы азаарыцҳаит Қырҭтәыла Аҩныҵҟатәи аусқәа рминистрра аҟынтә.
Аусбарҭа адыррақәа рыла, 17ҩык рызынтәгьы аанкылоуп аполициа аусзуҩ изакәантә аҳәарақәа рынамгӡаразы.
«Ҭбилиси Праид» иҿагылоу апротестстә акциа алахәылацәа уажәы Мҭаҵминда иқәҵуеит, дара апарламент аҧхьа акциа анагӡара ргәы иҭоуп.